# *Výbor*

*Národnej rady Slovenskej republiky*

*pre hospodárske záležitosti*

140. schôdza výboru

Číslo: CRD – 154/2023 - VHZ

**414**

## **U z n e s e n i e**

**Výboru Národnej rady Slovenskej republiky**

**pre hospodárske záležitosti**

z 13. marca 2023

k návrhu poslancov Národnej rady Slovenskej republiky na vydanie zákona o poskytovaní dotácií na podporu obnovy historických dráhových vozidiel **(tlač 1410)**

**Výbor Národnej rady Slovenskej republiky**

**pre hospodárske záležitosti**

1. **s ú h l a s í**

s návrhom poslancov Národnej rady Slovenskej republiky na vydanie zákona o poskytovaní dotácií na podporu obnovy historických dráhových vozidiel **(tlač 1410);**

#### o d p o r ú č a

# 

# Národnej rade Slovenskej republiky

návrh poslancov Národnej rady Slovenskej republiky na vydanie zákona o poskytovaní dotácií na podporu obnovy historických dráhových vozidiel **(tlač 1410)** schváliť s pozmeňujúcimi a doplňujúcimi návrhmi uvedenými v prílohe;

#### p o v e r u j e

1. predsedu výboru, aby výsledky rokovania výboru v druhom čítaní zo dňa 13. marca 2023 spolu s výsledkami rokovania ostatných výborov spracoval do písomnej spoločnej správy výborov v súlade s § 79 ods. 1 rokovacieho poriadku Národnej rady Slovenskej republiky a predložil ju na schválenie gestorskému výboru,
2. spoločného spravodajcu výborov **P. Vonsa,** aby v súlade s § 80 ods. 2 rokovacieho poriadku Národnej rady Slovenskej republiky informoval o výsledku rokovania výborov a aby odôvodnil návrh a stanovisko gestorského výboru k návrhu zákona uvedené v spoločnej správe výborov na schôdzi Národnej rady Slovenskej republiky.

Peter **K r e m s k ý, v.r.**

Peter **L i b a**  predseda výboru

Maroš **K o n d r ó t**

overovatelia výboru

*Výbor*

*Národnej rady Slovenskej republiky*

*pre hospodárske záležitosti*

140. schôdza výboru

Príloha k uzneseniu č. 414

##### Z m e n y a  d o p l n k y

k návrhu poslancov Národnej rady Slovenskej republiky na vydanie zákona o poskytovaní dotácií na podporu obnovy historických dráhových vozidiel **(tlač 1410)**

K predloženému návrhu zákona navrhujeme uplatniť tieto legislatívne pripomienky:

1. V čl. I v § 4 ods. 2 sa slová „vo výzve“ nahrádzajú slovami „vo výzve na predloženie žiadostí (ďalej len “výzva”)“ a v tejto súvislosti sa v čl. I v § 5 ods. 2 vypúšťajú slová „na predloženie žiadostí (ďalej len “výzva”)“.

V zmysle ustanovenia bodu 8. Prílohy č. 2 Legislatívnych pravidiel tvorby zákonov treba legislatívnu skratku zaradiť na také miesto, kde sa skracované slová použijú prvý raz.

1. V čl. I v § 5 v nadpise sa vypúšťajú slová „o poskytnutie dotácie“**.**

Vzhľadom na zavedenie legislatívnej skratky „žiadosť“ v § 4 ods. 4 písm. e) je nutné túto skratku dodržať v celom nasledujúcom texte.

1. V čl. I v § 8 ods. 1 písm. b) sa vypúšťajú slová „na predkladanie žiadostí“.

Legislatívna skratka „výzva“ zavedená v predchádzajúcich ustanoveniach sa musí dodržať v celom nasledujúcom texte zákona.